Muutettu ehdotus: Euroopan parlamentin ja neuvoston direktiivi kolmansien maiden kansalaisten palkattuina työntekijöinä lähettämisen ehdoista rajat ylittävän palvelujen tarjoamisen puitteissa /* KOM/2000/0271 lopull. - COD 1999/0012 */



Virallinen lehti nro C 311 E , 31/10/2000 s. 0187 - 0196



Muutettu ehdotus: EUROOPAN PARLAMENTIN JA NEUVOSTON DIREKTIIVI kolmansien maiden kansalaisten palkattuina työntekijöinä lähettämisen ehdoista rajat ylittävän palvelujen tarjoamisen puitteissa (komission EY :n perustamissopimuksen 250 (2) artiklan nojalla esittämät) PERUSTELUT 1. taustaa Komissio antoi 27 päivänä tammikuuta 1999 kaksi direktiiviehdotusta [1]: [1] KOM (1999) 3 lopullinen, 27.1.1999. * ehdotus Euroopan parlamentin ja neuvoston direktiiviksi kolmansien maiden kansalaisten palkattuina työntekijöinä lähettämisen ehdoista rajat ylittävän palvelujen tarjoamisen puitteissa (jäljempänä ensimmäinen ehdotus) [2] [2] EYVL C 67, 10.3.1999, s. 12. * ehdotus neuvoston direktiiviksi rajat ylittävän palvelujen tarjoamisen vapauden laajentamisesta koskemaan yhteisöön sijoittautuneita kolmansien maiden kansalaisia (jäljempänä toinen ehdotus) [3]. [3] EYVL C 67, 10.3.1999, s. 17. Ehdotukset toimitettiin parlamentille ja neuvostolle 12 päivänä helmikuuta 1999. Talous- ja sosiaalikomitea antoi 26 päivänä toukokuuta 1999 lausunnon kyseisistä ehdotuksista [4]. Ensimmäisen ehdotuksen osalta parlamenttia kuultiin yhteispäätösmenettelyn mukaisesti. Toisen ehdotuksen osalta neuvosto kuuli parlamenttia 25 päivänä tammikuuta 2000. [4] EYVL C 209, 22.7.1999, s. 5. Parlamentti antoi kyseisten kahden ehdotuksen käsittelyn oikeudellisten ja sisämarkkina-asioiden valiokunnan (mietinnöstä vastaava valiokunta), sosiaali- ja työllisyysasiain valiokunnan, kansalaisvapauksien ja -oikeuksien valiokunnan sekä budjettivaliokunnan (lausunnon antavat kolme valiokuntaa) tehtäväksi. Tutkittuaan kolmen muun valiokunnan lausunnot (annettu vastaavassa järjestyksessä 23 päivänä marraskuuta 1999, 29 päivänä marraskuuta 1999, 31 päivänä maaliskuuta 1999) oikeudellisten ja sisämarkkina-asioiden valiokunta äänesti omasta mietinnöstään [5] 11 päivänä tammikuuta 2000. Parlamentti antoi asiasta täysistunnossaan 3 päivänä helmikuuta 2000 lausunnon, jossa komission ehdotus hyväksyttiin parlamentin tekemin tarkistuksin. Parlamentti kehotti komissiota tekemään ehdotukseen kyseiset tarkistukset EY:n perustamissopimuksen 250 artiklan 2 kohdan mukaisesti. [5] Euroopan parlamentin mietinnöt, 2.2.2000 (A5-0007/2000 ja A5-0012/2000). 2. muutettu ehdotus Euroopan parlamentti kannatti komission ehdotusten yleisiä tavoitteita, myös tarvetta ottaa käyttöön "palvelujen tarjoamisen EY-kortti". Parlamentti tukee lisäksi komission esittämää oikeusperustaa, koska esitykset kuuluvat palvelujen vapaan liikkuvuuden alaan. Parlamentin ehdottamat tarkistukset ovat toisaalta teknisiä, ja toisaalta niiden tarkoituksena on täydentää palvelujen tarjoamisen EY-kortin myöntämisjärjestelmää. Komissio hyväksyi puolet tarkistuksista, joista muutamat rakennetta ja sanamuotoa koskevin muutoksin, säilyttäen kuitenkin parlamentin haluaman hengen ja ehdotuksiin tehtävien muutosten välttämättömän yhtenäisyyden. 3. ensimmäinen ehdotus 3.1. Komission kokonaan tai osittain hyväksymät tarkistukset 3.1.1. Johdanto-osan kappaleet Johdanto-osan 6 kappaletta on muutettu lisäämällä siihen tarkistus 2, jolla korostetaan sitä, että kaikki ehdotuksen osat kuuluvat palvelujen vapaan liikkuvuuden alaan. Tekstin muokkaukseen liittyvistä syistä johdanto-osan 6 kappale on jaettu kahdeksi kappaleeksi (6 ja 6 b). Muihin johdanto-osan kappaleisiin tehdyt muutokset vastaavat niihin liittyviin artikloihin tehtyjä tarkistuksia (ks. jäljempänä). 3.1.2. Artiklaosa 2 artiklan 1 kohta Uudessa versiossa otetaan huomioon tarkistukset 7, 9 ja 10. Parlamentti pyytää, että tekstissä ei viitattaisi direktiiviin 96/71/EY määritelmän "työntekijän lähettäminen" osalta. Lisäksi siinä tehdään palvelujen tarjoamisen kortin myöntäminen joustavammaksi; palvelujen tarjoaja voisi pyytää korttia, joka on voimassa paitsi koko yhteisön alueella, myös yhdessä tai useammassa jäsenvaltiossa. 2 artiklan 1 b kohta Ensinnäkin täsmennetään nimenomaisesti, missä tapauksissa palvelujen tarjoaja voi lähettää työntekijän; jäsenvaltio, johon kyseinen palvelujen tarjoaja on sijoittautunut, valvoo siten myöntäessään kortin, ettei kyseessä ole tilapäistyövoimaa välittävä yritys, joka antaa työntekijän toisen yrityksen käyttöön. Tarkistukset 7 ja 8 on siis sisällytetty siten, että jäsenvaltio, johon kyseinen palvelujen tarjoaja on sijoittautunut, varmistaa, että korttijärjestelmää sovelletaan moitteettomasti ja että kortin tunnustaminen muissa jäsenvaltioissa on selkeiden sääntöjen alainen. Lisäksi komissio on sisällyttänyt ehdotukseen osia tarkistuksesta 10, kuten * "vakituista asuinpaikkaa" koskevan edellytyksen ilmaisemalla se merkityksessä "säännönmukainen asuminen vähintään kahdentoista kuukauden ajan" sekä jättämällä ulkopuolelle sellaisten kolmansien maiden kansalaiset, joiden oleskelu sallitaan mutta joiden oleskelu ei ole luvallista, * tekstin muokkaukseen liittyvät muutokset, jotka koskevat vakuutusta sairauden ja työtapaturman varalta. 2 artiklan 2 ja 3 kohta Näissä säännöksissä otetaan huomioon tarkistus 11, jossa ehdotetaan yhdistämään tiukemmin toisiinsa säännönmukaisen toimen kesto ennen kortin myöntämistä sekä kortin voimassaoloaika. Lisäksi määritelmää "säännönmukainen toimi" on selkeytetty. Komissio ei kuitenkaan voi hyväksyä säännönmukaiselle toimelle kolmen kuukauden vähimmäisaikaa, ennen kuin kortti voidaan myöntää (tarkistus 11). Kolmen kuukauden jakso mahdollistaisi kolmannen maan kansalaisen palvelukseenoton lähtömaassaan ja hänen lähettämisensä lähes välittömästi toiseen jäsenvaltioon. Siitä syystä säilytetään ehdotus kuuden kuukauden jaksosta. 2 artiklan 3 b kohta Tarkistuksen 10 tuloksena olisi selkeytettävä seurauksia siinä tapauksessa, että kortin myöntämisen ehdot eivät äkillisesti enää täyty, esimerkiksi palvelujen tarjoajan ja lähetetyn työntekijän välinen työsopimus päättyy. Tarkistus 10 on siten sisällytetty ehdotukseen. 2 artiklan 4 kohta Tarkistuksen 10 seurauksena komissio on suostunut määrittelemään palvelujen tarjoajan velvoitteet, kun kortin voimassaolo päättyy. Tässä mielessä annetaan suositeltu ratkaisu kaikissa tapauksissa, myös silloin, kun kortin voimassaolo päättyy säännönmukaisesti. 2 artiklan 5 kohta (ja johdanto-osan 8 kappale) Muutoksiin sisältyy tarkistuksen 15 ensimmäinen osa, joka koskee kortin myöntäneen valtion, palvelujen tarjoajan sekä lähetetyn työntekijän välistä suhdetta työsopimuksen päättyessä. Tarkistuksen 15 toinen osa koskee asianomaisten yksityishenkilöiden suhdetta jäsenvaltioon, jossa palveluja tarjotaan; se on sisällytetty muutetun ehdotuksen 3 artiklan 3 kohtaan (ks. jäljempänä). 3 artiklan 1 kohta Lisäykseen sisältyy koko tarkistus 16. On kuitenkin tarpeen korvata vaatimus siitä, että palvelujen tarjoaja toimittaa yksinkertaisesti jäljennöksen palvelujen toimeksiannosta vastaanottavan jäsenvaltion viranomaisille, edellytyksellä asianmukaisen vahvistuksen antamisesta. 3 artiklan 3 kohta (ja johdanto-osan 9 kappale) Lisäyksessä tarkennetaan palvelujen tarjoajan velvoitteet vastaanottavaa jäsenvaltiota kohtaan työsopimuksen päättyessä (vrt. edellä 2 artiklan 5 kohta). 5 b artikla (ja johdanto-osan 13b kappale) Tarkistuksessa 14 parlamentti haluaa perustaa uuden neuvoa-antavan komitean, jonka tehtävänä olisi avustaa komissiota antamaan toimeenpanoasetus, ja samoin se haluaa otettavan huomioon parlamentin uudet oikeudet, joista säädetään menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyssä neuvoston päätöksessä 1999/468/EY. Ensimmäistä kohtaa ei sisällytetä ehdotukseen. Ehdotuksessa määrätään yhden täytäntöönpanotoimenpiteen hyväksymisestä. Uuden komitean perustaminen vaikuttaa suhteettomalta. Sen sijaan uudessa 5 b artiklassa taataan parlamentin uusien oikeuksien kunnioittaminen yhteispäätösmenettelyssä uuden päätöksen 1999/468/EY ja erityisesti sen 8 artiklan tultua voimaan. 3.2. Komission hylkäämät tarkistukset 3.2.1. Kortin nimi Tarkistuksen 1 mukaan kortin nimi olisi "palvelujen tarjoamisen EU-kortti". Koska kyseessä on yhteisön oikeuteen perustuva asiakirja, jolla asetetaan velvoitteita yksityishenkilöille ja jäsenvaltioiden viranomaisille, EY:n perustamissopimuksen mukaan tämä nimi ei ole mahdollinen. 3.2.2. Johdanto-osan kappaleet Tarkistuksen 4 tarkoituksena on poistaa johdanto-osan 10 kappaleen sisältämä vaatimus tilapäisestä oleskeluluvasta vastaanottavassa jäsenvaltiossa, kun taas kyseistä säännöstä ei ole poistettu. Samoin johdanto-osan 15 kappaletta koskevassa tarkistuksessa 6 selkeytetään turhaan mahdollisia "jälkikäteen" toteutettavia valvontamenettelyjä vastaanottavassa jäsenvaltiossa. Tätä ei voida hyväksyä. 3.2.3. Artiklaosa 2 artiklan 1 kohdan toinen alakohta Komissio on hyväksynyt joitakin osia tarkistuksesta 10 (vrt. edellä). Kyseisessä tarkistuksessa määrätään kuitenkin kortin myöntämisen edellytyksinä seuraavaa: * lähetettävän työntekijän tilanteen säännönmukaisuuden jäsenvaltiossa, johon palvelujen tarjoaja on sijoittautunut, olisi jatkuttava kortin voimassaoloajan päättymisen jälkeen kolme kuukautta * automaattinen valvonta jäsenvaltiossa, johon palvelujen tarjoaja on sijoittautunut, direktiivissä 64/221/ETY tarkoitettujen mahdollisten yleistä järjestystä ja turvallisuutta sekä kansanterveyttä koskevien ongelmien varalta muissa asiaankuuluvissa jäsenvaltioissa * ja samalla myös muiden jäsenvaltioiden oikeus vastustaa mitä tahansa kortin myöntämisen edellytyksiä (edellä mainitut edellytykset mukaan luettuina). Koska tähän oikeuteen ei liity aikarajoituksia, sitä voidaan käyttää ennen kortin myöntämistä ja sen jälkeen. Toisaalta komissio ehdottaa, että * kolmannen maan kansalaisen säännönmukaisen aseman kestoaika jäsenvaltiossa, johon palvelujen tarjoaja on asettautunut, ei saa ylittää kortin voimassaoloaikaa * jäsenvaltio, johon palvelujen tarjoaja on sijoittautunut ja jossa lähetetty työntekijä asuu, todistaa tilanteen säännönmukaisuuden omalla alueellaan; tilanteen tarkistamiseen sovelletaan tämän muutetun ehdotuksen mukaan vieläkin tarkempia edellytyksiä * jäsenvaltio, jossa palveluja tarjotaan, tunnustaa kortin, mutta voi velvoittaa palvelujen tarjoajan antamaan ennen työntekijän lähettämistä kyseisen valtion viranomaisille tiedot palvelujen tarjoamisesta ja lähetettävästä henkilöstä. Tämä antaisi kyseiselle valtiolle mahdollisuuden valvoa yleisesti henkilöiden liikkumista valtion alueella siitä riippumatta, ovatko valtion rajat yhteisön sisällä, ja poiketa tarvittaessa direktiivistä yleiseen järjestykseen ja turvallisuuteen sekä kansanterveyteen liittyvistä direktiivissä 64/221/ETY tarkoitetuista syistä. Näiden tarkistukseen 10 sisältyvien näkökohtien hylkääminen ei perustu sisältöön vaan ehdotettuihin välineisiin. Komissio on samaa mieltä jäsenvaltioille annettavasta tehtävästä, varsinkin kun otetaan huomioon niiden huoli yleisestä järjestyksestä. Parlamentin ehdotukset eivät kuitenkaan ole toimivaltaisten viranomaisten ja asianomaisten yksityishenkilöiden kannalta toimivia. Se, että parlamentti hyväksyy direktiivin 64/221/ETY soveltamisen, osoittaa että sen käsitys sisällöstä ei eroa komission käsityksestä. Sen sijaan edellä mainittu keston jatkaminen kolmella kuukaudella johtaisi tilanteeseen, jossa kolmannen maan kansalaisella olisi tosiasiallisesti kolme kuukautta aikaa palata jäsenvaltioon, johon palvelujen tarjoaja on asettautunut, vaikka hänen olisi palattava sinne välittömästi sen jälkeen, kun palvelujen tarjoaminen toisessa jäsenvaltiossa on päättynyt. Hänen paluunsa taataan takaisinpääsyä koskevalla säännöllä ehdotuksen 2 artiklan 5 kohdan mukaisesti. 2 artiklan 4 kohdan ensimmäinen alakohta Tarkistus 13 on hylättävä niiltä osin kuin se koskee "palvelujen toimialaa". Tarkistuksen tekstistä tai parlamentin perusteluista ei käy ilmi, tarkoitetaanko tällä täsmennyksellä palvelujen tarjoajan vai lähetetyn työntekijän toimia. 3 artiklan 3 kohta (ja johdanto-osan 9 kappale) Tarkistuksien 3 ja 17 tarkoituksena on rajoittaa vastaanottavan jäsenvaltion mahdollisuuksia määrätä palvelujen tarjoajalle ilmoitusvelvoite kolmannen maan kansalaisen lähettämisestä palkattuna työntekijänä ennen hänen saapumistaan maahan, mikäli työntekijällä ei ole voimassa olevaa korttia. Nämä tarkistukset eivät ole hyväksyttäviä, koska niiden mukaan lähettäminen tulisi kortin puuttuessa helpommaksi ja koska vastaanottavalta jäsenvaltiolta vietäisiin mahdollisuus valvoa tilanteen säännönmukaisuutta jäsenvaltiossa, johon palvelujen tarjoaja on sijoittautunut. Lisäksi direktiiviehdotuksen tavoitteena on saada aikaan jäsenvaltioiden välinen koordinaatio palvelujen tarjoamisen korttia koskevan järjestelmän mukaisesti eikä käsitellä muita tilanteita, joissa palvelujen tarjoaja on haluton käyttämään korttijärjestelmää. 4 artikla Uuden 4 artiklan 2 b kohdassa ehdotetaan, että sovelletaan kokonaisuudessaan palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annettua direktiiviä 96/71/EY. Kuten komissio totesi jo alkuperäisessä ehdotuksessaan, kyseistä direktiiviä sovelletaan jo kolmansien maiden kansalaisiin palvelujen tarjoamisen osalta. Siksi tarkistus 18 ei ole tarpeen. 5 artiklan 1-3 kohta Tarkistuksessa 19 esitetään jäsenvaltioiden yhteistyötoimia, jotka perustuvat periaatteeseen, jonka mukaan ei ole tarpeen nimetä sen jäsenvaltion toimivaltaisia viranomaisia, jossa palveluja voidaan tarjota, koska jäsenvaltio vastaa tämän direktiivin soveltamisesta. Tämä noudattaa samoja suuntaviivoja kuin tarkistuksissa 10 ja 17 (vrt. edellä). Tarkistusta 19 ei siksi voida hyväksyä samoista syistä kuin edellä. Kyseisten viranomaisten tehtävä on siten ensisijaisen tärkeä sovellettaessa direktiiviä asianmukaisesti. 4. Toinen ehdotus 4.1. Komission kokonaan tai osittain hyväksymät tarkistukset 4.1.1. 1 artiklan 3 kohdan a alakohta, 2 artiklan 2 kohta ja johdanto-osan 5 b kappale Parlamentti halusi jättää ulkopuolelle ns. "näennäisesti itsenäiset" työntekijät, toisin sanoen itsenäiset ammatinharjoittajat, joilla monien jäsenmaiden käytänteiden tai erityislainsäädännön mukaan on vain nimellisesti itsenäinen asema mutta joita olisi itse asiassa pidettävä riippuvuussuhteessa johonkin yritykseen ja kyseisen yrityksen alaisina työskentelevinä palkattuina työntekijöinä, kun otetaan huomioon olosuhteet, joissa he harjoittavat toimintaansa. Komissio hyväksyy selkeyttämistarpeen, jotta vältetään vaara mahdollisista väärinkäytöksistä niitä kohtaan, jotka ovat tämän direktiivin "todellisia edunsaajia". Komissio ei kuitenkaan kannata tarkistuksissa 9 ja 15 esitettyä ratkaisua. Näiden mukaan niillä jäsenvaltioilla, joissa palveluja tarjotaan, olisi kieltäytymisoikeus; kyseinen oikeus antaisi mahdollisuuden poiketa direktiivistä "yksittäistapauksissa, jos palvelujen tarjoajan toiminta poikkeaa olennaisesti kansallisissa säännöksissä vahvistetuista itsenäisen ammatinharjoittamisen edellytyksistä". Parlamentin ehdottama ratkaisu ei ole selkeä eikä oikeudellisesti varma tämän direktiivin edunsaajien kannalta, koska he eivät ymmärtäisi myönnetyn kortin konkreettista arvoa, eikä myöskään kortin tunnustavien jäsenvaltioiden viranomaisten kannalta. On suotavampaa täsmentää 1 artiklassa tarkoitetun palvelujen tarjoajan määritelmää. Täsmennyksessä otetaan huomioon se, että käytännöllisesti katsoen kaikki jäsenvaltiot olettavat, että palkatulla työntekijällä on työsuhde vain yhteen yritykseen. Riippuvuuden ja alaisuuden aste kyseisessä työsuhteessa ratkaisevat, onko kyseessä palkattu työntekijä vai itsenäinen ammatinharjoittaja. Jos itsenäisellä ammatinharjoittajalla on kuitenkin tiettynä aikana työsuhde useaan yritykseen, epäilyt hänen asemastaan itsenäisenä ammatinharjoittajana eivät enää ole perusteltavissa. Komissio ehdottaa, että pääasiallisen toimipaikan säilyttäminen edellyttää sitä, että viimeksi kuluneiden kahdentoista kuukauden aikana palveluja on tarjottu sopimussuhteessa vähintään kahdelle palvelujen saajalle (ks. 1 artiklan 3 kohdan a alakohta) ja että kolmannen maan kansalainen ei voi saada palvelujen tarjoamisen korttia, jos hän ei ole harjoittanut toimintaa säännönmukaisesti jäsenvaltiossa, jossa hänen pääasiallinen toimipaikkansa sijaitsee (ks. 2 artiklan 2 kohta). Johdanto-osan uudessa 5 b kappaleessa selvitetään tämän perustelut. 4.1.2. Ensimmäiseen direktiiviin nähden identtiset kohdat Seuraavien artiklojen muutokset on tehty samoista syistä kuin ensimmäisessä direktiivissä: - 1 artiklan 3 kohdan b alakohta, joka koskee asuinpaikkaa (tarkistus 7) - 2 artiklan 1 kohdan toinen alakohta sekä 2 b ja c kohta (tarkistus 9 osittain) - 2 artiklan 3 kohdan ensimmäinen alakohta (tarkistus 9 osittain sekä tarkistus 10), myös palvelujen tarjoajan toimiala, joka on palvelujen tarjoamisen korttiin pakollisena lisättävä tieto - 3 artiklan 1 kohta, jolla pyritään ensimmäisen direktiivin kanssa yhdenmukaiseen ratkaisuun (tarkistus 12) - 5 b artikla parlamentin tiedonsaantioikeuden osalta (tarkistus 11 osittain). 4.2. Komission hylkäämät tarkistukset 4.2.1. Tarkistukset, jotka hyväksytään ensimmäisessä direktiivissä mutta hylätään toisessa direktiivissä Parlamentti on ehdottanut samoja tarkistuksia ensimmäiseen ja toiseen direktiiviin ilman, että niiden sisällyttämiselle tekstiin olisi syytä toisen direktiivin osalta: Johdanto-osan 7 kappale (tarkistus 2): Toisen direktiivin tavoitteeksi suositeltiin oikeudellisen epävarmuuden poistamista, vaikka tämä toimi ei liity nykytilanteeseen, vaan sen tarkoituksena on luoda uusia oikeuksia tietylle kolmansien maiden kansalaisryhmälle. 5 b artiklan 2 kohta: Tarkistuksissa 4 ja 11 määrättiin täytäntöönpanotoimen hyväksymistä koskevasta menettelystä, joka olisi sama kuin ensimmäisessä direktiivissä. Koska kuitenkin toinen direktiivi kuuluu ainoastaan neuvoston toimivaltaan, täytäntöönpanotoimi ei todennäköisesti vaaranna perustamissopimuksen 251 artiklassa määrättyä yhteispäätösmenettelyä. Tällä ei siis ole vaikutusta yhteispäätösmenettelyyn liittyviin parlamentin oikeuksiin, koska päätöksen 1999/468/EY 8 artiklaa ei sovelleta. 4.2.2. Tarkistusten hylkääminen samoista syistä kuin ensimmäisen direktiivin osalta Koska komissio ei voinut hyväksyä joitakin tarkistuksia, joita esitettiin jo ensimmäiseen direktiiviin, se ei myöskään hyväksy lähes samoja tarkistuksia toisen direktiivin osalta. Siitä syystä tässä yhteydessä viitataan ensimmäisen direktiivin yhteydessä esitettyihin syihin. Tarkemmin sanoen kyseeseen tulevat kortin nimi (tarkistus 1), 2 artiklan 1 kohdan toinen alakohta (tarkistuksen 9 hylätty osa), 3 artiklan 3 kohta ja johdanto-osan 10 kappale (tarkistukset 3 ja 14) samoin kuin 5 artikla (tarkistus 16). 4.2.3. Muiden tarkistusten hylkääminen Tarkistukset 5, 6 ja 7 sisältävät pelkästään 1 artiklan tekstin muokkaukseen liittyviä muutoksia. Koska alkuperäisen ehdotuksen sisältö on tässä mielessä selkeä, komission näkemyksen mukaan ei ole syytä muuttaa sen ehdotusta. 1999/0012 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI kolmansien maiden kansalaisten palkattuina työntekijöinä lähettämisen ehdoista rajat ylittävän palvelujen tarjoamisen puitteissa EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan ja 55 artiklan, ottavat huomioon komission ehdotuksen [6], [6] EYVL C 67, 10.3.1999, s. 12. ottavat huomioon talous- ja sosiaalikomitean lausunnon [7], [7] EYVL C 209, 22.7.1999, s. 5. noudattavat perustamissopimuksen 251 artiklassa määrättyä menettelyä, sekä katsovat seuraava: (1) Perustamissopimuksen 3 artiklan 1 kohdan c alakohdan nojalla palvelujen vapaan liikkuvuuden esteiden poistaminen jäsenvaltioiden väliltä on yksi yhteisön tavoitteista. (2) Palvelujen vapaaseen liikkuvuuteen sisältyy palvelujen tarjoajan oikeus lähettää henkilökuntaansa, vaikka kyseessä olisivat henkilöt, jotka eivät ole unionin kansalaisia vaan laillisesti yhteisössä oleskelevia kolmannen maan kansalaisia; henkilökuntaan sisältyvät myös yritysten johtajat.(3) Palvelujen tarjoamisen vapaudesta ei seuraa asianomaisille työntekijöille välittömiä oikeuksia, mutta se ei myöskään vaikuta yhteisön tasolla, kansallisella tasolla tai kansainvälisten sopimusten nojalla jo tunnustettuihin oikeuksiin, mukaan luettuina oikeudet, jotka taataan ihmisoikeuksien suojaamista koskevassa eurooppalaisessa yleissopimuksessa erityisesti perhe-elämän osalta. (4) Palvelujen tarjoajien, joiden on lähetettävä kolmannen maan kansalainen palkattuna työntekijänä, on kohtaamiensa vaikeuksien vuoksi usein joko luovuttava suunnitellusta palvelun tarjoamisesta tai kärsittävä haitallisista viivästyksistä; ennen kaikkia työhön lähettämisiä toteutettavat valvontamenettelyt siinä jäsenvaltioissa, jossa palvelun tarjoaminen tapahtuu, ovat tarpeettomia, kun otetaan huomioon näissä valtioissa jälkikäteen suoritettu valvonta sekä sijoittautumismaassa suoritetut valvontamenettelyt. (5) Sen jäsenvaltion viranomaisilla, jossa palveluja tarjotaan, ei ole takeita palvelujen tarjoajan ja viimeksi mainitun työhön lähetettävän, palkatun työntekijän tilanteen säännönmukaisuudesta siinä jäsenvaltiossa, johon palvelujen tarjoaja on sijoittautunut; jäsenvaltioilla ei myöskään ole takeita siitä, että työhön lähetetyt työntekijät palaavat palvelun tarjoamisen päättyessä jäsenvaltioon, jossa he pääasiallisesti työskentelevät. (6) Asiakirja nimeltään "palvelujen tarjoamisen EY-kortti", jonka myöntää se jäsenvaltio, johon palvelujen tarjoaja on sijoittautunut, on tarkoitettu poistamaan työntekijöiden lähettämiseen liittyvä oikeudellinen epävarmuus sekä helpottamaan palvelujen vapaata liikkuvuutta; palvelujen tarjoajalla on oltava mahdollisuus pyytää korttia siinä jäsenvaltiossa, johon hän on sijoittautunut, voidakseen tarjota palvelun tai palveluja muissa jäsenvaltioissa; kortin on oltava voimassa pyynnön mukaisesti joko yhdessä tai useassa jäsenvaltiossa taikka kaikissa muissa jäsenvaltioissa. (6 a) Tämä direktiivi ei saa liioin vaikuttaa yhteisön ja jäsenvaltioiden velvoitteisiin palvelukaupan yleissopimuksen [8] (GATS) puitteissa; palvelujen tarjoamisen EY-korttiin voivat sisältyä ainoastaan tiedot, jotka ovat yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY [9] mukaisesti tarpeellisia. [8] EYVL L 336, 23.12.1994, s. 190. [9] EYVL L 281, 23.11.1995, s. 31. (7) Palvelujen tarjoamisen EY-kortin myöntävän jäsenvaltion on otettava huomioon yleiseen järjestykseen liittyvät näkökohdat, joilla pyritään torjumaan laitonta maahanmuuttoa, osoittaessaan tilanteen säännönmukaisuuden siinä jäsenvaltiossa, jossa palvelujen tarjoaja työllistää kolmannen maan kansalaisen; tällä välineellä varmistetaan, että palkattuna työntekijänä lähetetty harjoittaa pääasiallista työtään jäsenvaltiossa, johon palvelujen tarjoaja on sijoittautunut; mainittu asiakirja on näin ollen turvattava väärentämisen estämiseksi; näin ollen maahantuloviisumin vaatiminen ei ole enää tarpeellista. (8) Jäsenvaltion myöntämä palvelujen tarjoamisen EY-kortti antaa näin tarvittavat takeet siten, että kaikki muut jäsenvaltiot, joissa palveluja tarjotaan, sallivat henkilön maahantulon ja siellä oleskelun yhden tai useamman palvelun tarjoamista varten, toisin sanoen oleskelun, joka tapahtuu palvelun tarjoamisen aikana ja siihen liittyen; näihin takeisiin sisältyy velvoite siitä, että työhön lähettämistä ei saa katsoa oleskelun ja sellaisen palkkatyön keskeytykseksi, jonka harjoittamiseen henkilö on saanut luvan, ja erityisesti, että työhön lähetetyn henkilön sallitaan palata takaisin kaikissa olosuhteissa, esimerkiksi palvelujen tarjoajan kanssa tehdyn työsopimuksen päättyessä; jäsenvaltio, jossa palveluja tarjotaan, ei näin ollen enää saa asettaa omia vaatimuksiaan maahanpääsyn, oleskelun ja tilapäiseen palkkatyöhön pääsyn osalta; tämä direktiivi ei vaikuta siinä jäsenvaltiossa, missä palveluja tarjotaan, noudatettaviin pakollisiin työehtoja ja -oloja koskeviin säännöksiin, joihin sovelletaan palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annettua Euroopan parlamentin ja neuvoston direktiiviä 96/71/EY [10]. [10] EYVL L 18, 21.1.1997, s. 1. (9) Kaikki jäsenvaltiot, joissa palveluja tarjotaan, voivat määrätä velvoitteen ilmoittaa ennen alueelleen työhön lähetetyn palkatun työntekijän maahan tuloa tämän maassa olosta sekä palvelusta tai palveluista, joita varten hänet on työhön lähetetty; ennakkoilmoitusvelvoite mahdollistaa sen, että jäsenvaltio voi tietyssä tapauksessa toteuttaa tarvittavia toimenpiteitä yleiseen järjestykseen ja turvallisuuteen sekä kansanterveyteen liittyvistä syistä tässä direktiivissä säädetyissä rajoissa; tämä koskee myös tilannetta, jossa työsuhde päättyy äkillisesti, ja lähetetyn työntekijän oleskelu kyseisen valtion alueella ei enää liity palvelujen tarjoamiseen; kaikki jäsenvaltiot, joissa palveluja tarjotaan, voivat myös määrätä velvoitteen siitä, että tällaisen työntekijän on maahantulonsa jälkeen saatava tilapäinen oleskelulupa, kun palvelun tai palvelujen tarjoaminen, jonka tai joiden vuoksi työhön lähetetty palkattu työntekijä maassa oleskelee, kestää yli kuusi kuukautta kahdentoista kuukauden pituisen jakson aikana. (10) Sen vuoksi jokaisen jäsenvaltion on voitava tarkastaa erityisesti tilapäistä oleskelulupaa annettaessa, että työhön lähetetyn palkatun työntekijän oleskelu tapahtuu kyseisessä tapauksessa palvelujen tarjoamista varten tässä jäsenvaltiossa; palvelujen tarjoamisen vapaudelle on aina ominaista tilapäisyys, joka on määriteltävä suhteessa palvelun jatkuvuuteen, määrään ja kestoon; tilapäisen oleskeluluvan voimassaoloaika saadaan rajoittaa palvelujen tarjoamisen EY-kortin voimassaolon aikaan sillä perusteella, että asianomainen jäsenvaltio voi myöntää oleskeluluvan sen omien kansallisten säännösten mukaisesti sellaisille työhön lähettämisille, joiden kesto ylittää kuusi tai kaksitoista kuukautta, palvelujen tarjoamisen vapautta noudattaen. (11) Direktiivin vaikutusten varmistamiseksi palkattuina työntekijöinä lähetettyjä kolmansien maiden kansalaisia ja unionin kansalaisia on kohdeltava yhdenvertaisesti yhteisössä hankittujen tutkintotodistusten, todistusten ja muiden muodollista kelpoisuutta osoittavien asiakirjojen tunnustamisen osalta; yhdenvertaiseen kohteluun voi tämän direktiivin perusteella vedota vain palvelujen tarjoaja, joka on palkattuna työntekijänä toimivan kolmannen maan kansalaisen työnantaja; yhdenvertaisen kohtelun piiriin eivät sisälly kolmannessa maassa saadut tutkintotodistukset, todistukset ja muut muodollista kelpoisuutta osoittavat asiakirjat, jotka on pelkästään tunnustettu jossakin jäsenvaltiossa. (12) Jäsenvaltiot eivät saa kohdella yhteisön ulkopuolelle sijoittautuneita palvelujen tarjoajia suosivammin kuin sellaisia, jotka ovat sijoittautuneet yhteisön rajojen sisäpuolelle; jäsenvaltiot voivat poiketa tästä direktiivistä yleiseen järjestykseen ja turvallisuuteen sekä kansanterveyteen liittyvistä syistä; tämän poikkeuksen rajojen on määräydyttävä asianomaisten työnantajina toimivien palvelujen tarjoajien ja palkattuina työntekijöinä toimivien kolmansien maiden kansalaisten osalta ulkomaalaisten liikkumista ja oleskelua koskevien, yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta 25 päivänä helmikuuta 1964 annetussa neuvoston direktiivissä 64/221/ETY [11], sellaisena kuin se on viimeksi muutettuna direktiivillä 75/35/ETY [12] määritellyn yhteensovittamisen perusteella, yhdenmukaisen palvelujen tarjoajan viitekehyksen toteuttamiseksi riippumatta palvelujen tarjoajan henkilökunnan kansallisuudesta. [11] EYVL 56, 4.4.1964, s. 850. [12] EYVL L 14, 20.1.1975, s. 14. (13) Tämän direktiivin täytäntöönpanon kannalta on ehdottoman välttämätöntä varmistaa tiivis yhteistyö jäsenvaltioiden toimivaltaisten viranomaisten välillä; on hyödyllistä, että jäsenvaltioiden viranomaiset ottavat käyttöön palvelujen tarjoamisen EY-kortin yhtenäisen kaavan; olisi annettava palvelujen tarjoamisen EY-kortin kaavasta ja sitä koskevista muista yksityiskohtaisista säännöistä säätäminen komission tehtäväksi yhtenäisestä viisumin kaavasta 29 päivänä toukokuuta 1995 annetussa neuvoston asetuksessa (EY) 1683/95 [13] säädettyä menettelyä noudattaen. [13] EYVL L 164, 14.7.1995, s. 1. (13a) Koska tämän direktiivin täytäntöön panemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [14] 2 artiklassa tarkoitettuja laajakantoisia toimenpiteitä, toimenpiteistä olisi päätettävä mainitun päätöksen 5 artiklassa säädettyä sääntelymenettelyä noudattaen. [14] EYVL L 184, 17.7.1999, s. 23. (14) Tämä direktiivi ei vaikuta jäsenvaltioiden toimivaltaan määritellä, keille kolmansien maiden kansalaisille myönnetään pääsy yhteisön alueelle palkkatyön harjoittamista varten, millä edellytyksillä oleskelua on pidennettävä sekä mikä ammattitoiminta valtiossa on säänneltyä. (15) Perustamissopimuksen b5 artiklan 3 alakohdassa esitetyn suhteellisuusperiaatteen mukaisesti tämä direktiivi rajoittuu vain palvelujen vapaan liikkuvuuden tavoitteen saavuttamiseksi tarpeelliseen; se rajoittuu valvontamenettelyihin, jotka edeltävät rajat ylittävän palvelun toteuttamista, mutta ei koske jälkikäteen toteutettavia valvontamenettelyjä siinä jäsenvaltiossa, jossa palvelun tarjoaminen tapahtuu; direktiivi rajoittuu työhön lähettämiseen, joka ei missään tilanteessa ylitä kahtatoista kuukautta, sekä yhteisössä hankittujen tutkintotodistusten, todistusten ja muiden muodollista kelpoisuutta osoittavien asiakirjojen tunnustamiseen. (16) Tämän direktiivin täytäntöönpanoa varten jäsenvaltioiden on säädettävä asianmukaisten seuraamusten järjestelmästä. (17) Viimeistään neljän vuoden kuluttua siitä päivästä, jolloin tämä direktiivi on saatettu osaksi kansallista lainsäädäntöä, komission on tutkittava tämän direktiivin soveltamista ja ehdotettava tarvittaessa tarpeelliset muutokset, OVAT ANTANEET TÄMÄN DIREKTIIVIN: 1 artikla Tätä direktiiviä sovelletaan jäsenvaltioon sijoittautuneisiin palvelujen tarjoajiin, jotka rajat ylittävän palvelujen tarjoamisen puitteissa lähettävät kolmannen maan kansalaisia palkattuina työntekijöinä toisen jäsenvaltion alueelle. 2 artikla 1. Jos palvelujen tarjoaja aikoo tavanomaisen toimintansa puitteissa lähettää palkattuna työntekijänä kolmannen maan kansalaisen suorittamaan palvelua tai useita palveluja yhteen, useampaan tai kaikkiin muihin jäsenvaltioihin , sen jäsenvaltion, johon palvelujen tarjoaja on sijoittautunut, on myönnettävä tarjoajalle hakemuksesta asiakirja nimeltään "palvelujen tarjoamisen EY-kortti". 1 a. Lähetetyksi katsotaan palkattu työntekijä, jonka palvelun tarjoaja lähettää kustannuksellaan ja johdollaan suorittamaan yhteen tai useaan sopimukseen liittyviä tehtäviä yhdelle tai usealle palvelun saajalle toisessa jäsenvaltiossa tai samaan yritysryhmään kuuluvaan laitokseen tai yritykseen, joka on sijoittautunut toiseen jäsenvaltioon. Kortti voidaan myöntää vain, jos kyseinen palvelun tarjoaja voi todistaa, että a) kyseessä ei ole tilapäistyövoimaa välittävä yritys, joka antaa työntekijän toisen yrityksen käyttöön, b) palkattu työntekijä asuu kyseisessä valtiossa, sen kansallisen lainsäädännön mukaisesti, vähintään kahdentoista kuukauden ajan, lukuuunottamatta henkilöitä, joilla on ainoastaan sellaiset asiakirjat, joiden mukaan heidän oleskelunsa jäsenvaltion alueella on sallittu heidän karkottamiseensa asti. c) ollessaan lähetettynä yhteen tai useampaan jäsenvaltioon palkattu työntekijä on vakuutettu sairauden ja työtapaturman varalta sen jäsenvaltion sosiaaliturvajärjestelmässä, johon kyseinen palvelujen tarjoaja on asettautunut, tai yksityisessä vakuutusjärjestelmässä. 2. Palvelujen tarjoamisen EY-kortti myönnetään ajaksi, jona palkatulla työntekijällä on säännönmukainen toimi . Kortin voimassaoloaika ei saa ylittää sen myöntämistä edeltävää säännönmukaisen toimen kestoaikaa eikä saa missään tapauksessa ylittää kahtatoista kuukautta. Säännönmukaisen toimen on täytynyt kestää vähintään kuusi kuukautta ennen kortin myöntämistä. Säännönmukaiseksi toimeksi katsotaan palkallinen toiminta, jota voidaan suorittaa yhteisön oikeuden tai sen jäsenvaltion lakien, asetusten tai hallinnollisten määräysten nojalla, johon palvelujen tarjoaja on sijoittautunut, ja toimintaa suorittaa palkattu työntekijä, jolla on asuinpaikka kyseisessä jäsenvaltiossa lukuuunottamatta henkilöitä, joilla on ainoastaan sellaiset asiakirjat, joiden mukaan heidän oleskelunsa jäsenvaltion alueella on sallittu heidän karkottamiseensa asti. 3. Palvelujen tarjoamisen EY-kortti voidaan uusia vain, jos 1, 1 a ja 2 kohdassa tarkoitetut myöntämisen edellytykset täyttyvät edelleen. 3 a. Palvelujen tarjoamisen EY-kortin voimassaolo päättyy, jos 1, 1 a ja 2 kohdassa säädetyistä edellytyksistä yksi ei enää täyty kortin myöntämisen jälkeen ilmaantuneista syistä. 4. Palvelujen tarjoamisen EY-kortti on erillinen asiakirja, jonka haltija on palvelujen tarjoaja ja jonka tämä antaa kortissa mainitun lähetetyn työntekijän haltuun. Jos kortti ei enää ole voimassa, jäsenvaltion, johon kyseinen palvelujen tarjoaja on sijoittautunut, on vaadittava kortin välitöntä palauttamista kyseisen jäsenvaltion toimivaltaisille viranomaisille. Kortissa on oltava seuraavat maininnat: a) palvelujen tarjoajan ja työhön lähetetyn palkatun työntekijän tiedot b) palvelujen tarjoamisen EY-kortin voimassaoloaika c) kortin myöntämisestä vastaava jäsenvaltion viranomainen d) jäsenvaltio tai jäsenvaltiot, joissa kortti on voimassa. 4 a. Tietoja koskevista yksityiskohtaisista säännöistä, myönnettävän asiakirjan yhden-mukaisesta kaavasta ja asiakirjan väärentämisen estävistä teknisistä yksityiskohdista säädetään toimeenpanoasetuksella 5 a artiklan 2 kohdassa säädettyä menettelyä noudattaen. 5. Palvelujen tarjoamisen EY-kortin myöntänyt jäsenvaltio ei saa katsoa palvelujen tarjoamisen tarkoituksessa toiseen jäsenvaltioon tapahtunutta työhön lähettämistä lähetetyn palkatun työntekijän oleskelun tai palkkatyön keskeytykseksi. Myöntävä jäsenvaltio ei saa kieltää työhön lähetetyn palkatun työntekijän pääsyä takaisin maahan kansallisen lainsäädännön nojalla riippumatta siitä, mitkä olisivat kieltämisen perusteet, myöskään siinä tapauksessa, että palvelujen tarjoajan ja kyseisen työntekijän välinen työsuhde päättyy. 3 artikla 1. Kaikki jäsenvaltiot, joissa palveluja tarjotaan, sallivat palkattuna työntekijänä toimivan kolmannen maan kansalaisen tulon alueelleen ja oleskelun siellä näiden tapahtuessa yhtä tai useampaa palvelujen tarjoamista varten, jos asianomaisen henkilön hallussa on palvelujen tarjoamisen EY-kortti, palvelujen tarjoamisen ajan voimassaoleva henkilökortti tai passi sekä palvelujen tarjoajan antama vahvistus, jossa kyseinen työntekijä velvoitetaan tarjoamaan tietty palvelu ja joka sisältää tämän todennäköisen oleskeluajan. 2. Jäsenvaltio, jossa palvelujen tarjoaminen tapahtuu, ei saa edellyttää työhön lähetetyltä työntekijältä tai työnantajana toimivalta palvelujen tarjoajalta: a) maahantulo- tai maastapoistumisviisumia b) oleskelulupaa tai vastaavaa asiakirjaa lukuun ottamatta 3 kohdassa tarkoitettua c) työlupaa, joka koskee oikeutta ottaa vastaan työtä d) mitään a, b ja c alakohdassa mainittua vastaavaa edellytystä. 3. Kaikki jäsenvaltiot, joissa palveluja tarjotaan, voivat määrätä, että palvelujen tarjoajan on ilmoitettava lähetetyn palkatun työntekijän maassaolosta, tämän oleskelun suunnitellusta kestosta sekä palvelujen tarjoamisesta, mitä varten hänet lähetetään, ennen palkatun työntekijän tuloa alueelle; kyseinen valtio voi myös velvoittaa palvelujen tarjoajan ilmoittamaan välittömästi työsuhteen päättymisestä. Jos kyseessä olevan palvelun tai palvelujen tarjoamisen kokonaiskesto on yli kuusi kuukautta kahdentoista kuukauden pituisen jakson aikana, jäsenvaltio myöntää työhön lähetetyn työtekijän maahantulon jälkeen tilapäisen oleskeluluvan, jolla oleskelun salliminen vahvistetaan. 4. Helpottaakseen palvelujen tarjoamista kaikki jäsenvaltiot, joissa palveluja tarjotaan, takaavat yhdenvertaisen kohtelun kolmansien maiden kansalaisille ja unionin kansalaisille, jotka on lähetetty palkattuina työntekijöinä palvelujen tarjoamista varten, sellaisten tutkintotodistusten, todistusten ja muiden kelpoisuutta osoittavien asiakirjojen tunnustamisen osalta, jotka asianomainen henkilö on hankkinut yhteisössä tarkoituksenaan harjoittaa kyseistä toimintaa ja jotka on myöntänyt jäsenvaltion toimivaltainen viranomainen. Jäsenvaltion on varmistettava, että työnantajana toimivalla palvelujen tarjoajalla on kansallisen lainsäädännön mukainen oikeus hakea muutosta sellaisiin päätöksiin, jotka eivät ole tämän yhdenvertaisen kohtelun mukaisia. 4 artikla 1. Jäsenvaltiot eivät myönnä yhteisön ulkopuolelle sijoittautuneille palvelujen tarjoajille suosivampaa kohtelua kuin yhteisöön sijoittautuneille. 2. Jäsenvaltiot saavat poiketa tästä direktiivistä ainoastaan yleiseen järjestykseen ja turvallisuuteen sekä kansanterveyteen liittyvistä syistä; tällöin sovelletaan soveltuvin osin direktiiviä 64/221/ETY. 5 artikla 1. Jäsenvaltiot määrittelevät ne toimivaltaiset viranomaiset, jotka myöntävät palvelujen tarjoamisen EY-kortin sekä tilapäisen oleskeluluvan ja jotka ottavat vastaan 3 artiklan 3 kohdassa tarkoitetut tiedot sekä ilmoittavat tiedot komissiolle ja muille jäsenvaltioille. Ne toteuttavat tarvittavat toimenpiteet yksinkertaistaakseen mahdollisimman paljon sellaisia muodollisuuksia, määräaikoja ja menettelyjä, jotka liittyvät mainittujen asiakirjojen saantiin, jotka myönnetään maksutta tai sellaista summaa vastaan, joka ei ole suurempi kuin kansalaisille myönnettävistä henkilökorteista perittävät maksut ja verot. 2. Jäsenvaltiot säätävät yhteistyöstä niiden viranomaisten kesken, jotka kansallisen lainsäädännön mukaan ovat toimivaltaisia tämän direktiivin täytäntöönpanoon liittyvissä kysymyksissä. Tähän yhteistyöhön kuuluu erityisesti vastaaminen kaikkiin perusteltuihin tiedonsaantipyyntöihin. Tietoja annetaan maksutta ja mahdollisimman nopeasti. 5 a artikla 1. Komissiota avustaa asetuksen (EY) 1683/95 6 artiklalla perustettu komitea. 2. Viitattaessa tähän kohtaan sovelletaan päätöksen 1999/468/EY 5 artiklassa säädettyä sääntelymenettelyä ja otetaan huomioon mainitun päätöksen 7 artiklan 3 kohta ja 8 artikla. 3. Päätöksen 1999/468/EY 5 artiklan 6 kohdassa säädetty määräaika on kolme kuukautta. 6 artikla Jäsenvaltioiden on säädettävä seuraamusjärjestelmästä, jota sovelletaan tämän direktiivin täytäntöönpanemiseksi annettujen kansallisten säännösten rikkomiseen ja toteutettava täytäntöönpanon varmistamiseksi kaikki tarvittavat toimenpiteet. Säädettyjen seuraamusten on oltava tehokkaita, suhteutettuja ja varoittavia. Jäsenvaltioiden on ilmoitettava nämä toimenpiteet komissiolle viimeistään 8 artiklassa säädetyssä määräajassa ja kaikki niiden muutokset mahdollisimman pian. 7 artikla Viimeistään neljän vuoden kuluttua 8 artiklassa vahvistetusta määräajasta komissio antaa Euroopan parlamentille ja neuvostolle kertomuksen tämän direktiivin soveltamisesta jäsenvaltioissa ja tekee tarvittaessa ehdotukset tarpeellisista muutoksista. 8 artikla Jäsenvaltioiden on viimeistään 30 päivänä kesäkuuta 2002 annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 9 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 10 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja